জাল নোট সহ গ্রেফতার ২ যুবক

মুর্শিদাবাদ: ২ লক্ষ টাকার জাল নোট সহ মালদার দুই যুবককে গ্রেফতার করল সামসেরগঞ্জ থানার পুলিশ (Samsherganj Police Station)। বুধবার রাতে সামসেরগঞ্জ থানার ধুলিয়ান গঙ্গাঘাট এলাকা থেকে গ্রেফতার করা হয় ওই দুই যুবককে। পুলিশ জানিয়েছে, ধৃত ওই যুবকদের নাম খালেক শেখ এবং শরীফ শেখ। ধৃতদের বাড়ি মালদহ জেলার বৈষ্ণবনগর থানা এলাকায়। তাদের কাছ থেকে ৫০০ টাকার নোটের চারটি বান্ডিল উদ্ধার হয়েছে, সেই দুই লক্ষ টাকা বাজেয়াপ্ত করা হয়েছে। ধৃতদের কাছে জালনোট কোথা থেকে এল, তারা কোথায় পাচার করার চেষ্টা করছিল। তা খতিয়ে দেখছে সামসেরগঞ্জ থানার পুলিশ। জাল নোটসহ ধৃত দুই যুবককে বৃহস্পতিবার জঙ্গিপুর আদালতে (Jangipur Court) পাঠানো হল। উল্লেখ্য, গত বৃহস্পতিবার সামশেরগঞ্জের ধুলিয়ান ঘাট থেকে দুই লক্ষ টাকার জাল নোটসহ এক ভুয়ো সাংবাদিককে গ্রেফতার করেছিল পুলিশ। তার ঠিক এক সপ্তাহের মধ্যেই ফের আরো একবার আরো দুই লক্ষ টাকা জালনোট সহ দুজনকে গ্রেফতার করলো সামসেরগঞ্জ থানার পুলিশ।

অন্য খবর দেখুন